
RINGDISAINI LOOVPROJEKTI JUHEND (millises) KOOLIS
📅 Töö esitamise tähtaeg: (kuupäev)
Eesmärk: Luua koolis toimuvale moeetenduse komplekt (ringmajandusliku ettevõtte nimi, kellega koostööd teed) ja kodust valitud rõivaste põhjal, järgides ringdisaini põhimõtteid: taaskasutus, teadlik valik, olemasoleva materjali ümbertegemine ja võimalikult väike uue materjali ostmine. 
Valmiv rõivakomplekt peaks olema päriselt kantav ka pärast moeetendust.	
1. Uuskasutuskeskuse külastus
- Vali külastuse lõpus 4 rõivaeset, millest hakkad looma oma moeetenduse komplekti.
- Mõtle teadlikult: vali sellised riided, mida võiksid hiljem ka päriselt kanda.
- Eelista naturaalseid, hingavaid ja kestvaid materjale (koostis: puuvill, linane, vill, viskoos, siid).
- Küsi endalt:
   • Kas see ese inspireerib mind?
   • Kas näen, kuidas sellest võiks midagi uut sündida?
   • Sobib see minu stiiliga?
2. Rõivaste kaalumine
- Kaaluda saad kodus köögikaaluga või koolis oleva kaaluga iga riideeset eraldi.
- Pane kirja iga eseme kaal grammides ja kogu komplekti kaal grammides enne ümberdisainimist.
- Kui komplekt on valmis, kaalu see uuesti koolis.
3. Töövahendid
Kõik töövahendid on koolis olemas ja koolitaja poolt tagatud: niidid, nõelad, käärid, joonlauad, kriidid, kalkapaber, mõõdulint, nõelapadjad, õmblusmasinad, tekstiilimarkerid, tekstiilivärvid, pintslid, tähe ja numbrisabloonid, pildisabloonid, kangaharutajad jm.

Õpilane peab ise leidma või tooma vaid lisamaterjalid, kui neid on vaja (nt pits, kumm, nööbid, lukud) oma kodustest kanga või materjali varudest.
- Eelistatud on taaskasutus – otsi kodust olemasolevast riidekapist seisvaid rõivaid, vanaema, tädi või ema/isa õmbluskarbist/riidekapist, Uuskasutuskeskusest/mujalt teise ringi poest.
- Vaid äärimisel vajadusel võib osta poest, kui kuidagi ei leia sobivat tekstiili või sulle vajalikku töövahendit. Projekti eesmärk on kasutada minimaalselt uut materjali.
4. Loovprojekti koostamine ja esitamine
Iga õpilane koostab digitaalse projekti kirjelduse (1–3 A4 lehekülge), mis esitatakse õpetajale hiljemalt (kuupäev tähtajana)

Projekt peab sisaldama järgmisi osi:
1️⃣ Mis rõivad valiti? Lisa värv ja materjal
Näiteks: valge linane särk, hele sinised teksapüksid, villane sinine kampsun, valge siidpluus.

2️⃣ Kaal ja materjalid ja materjalide leidmiskoht
Näiteks: valge linane särk – 250 g, 3 nööpi, 1 väike rebend varrukal. Materjalid varutud kõik Uuskasutuskeskusest v.a valge siidpluus.

3️⃣ Puuduvad lisamaterjalid:
Näiteks: plaanis lisada valgele linasele särgile2 cm laiusega kumm vöökohale 60cm (koos õmblusvaruga) ja sinine 2cm pits varrukatele.
Kui vajalikku materjali ei leia kodust ega taaskasutusest, kirjuta (koolitaja nimi) e-postile: (koolitaja e-post) hiljemalt  (tähtaeg kuupäevana)  ja ta annab teada hiljemalt (kuupäev), kas õnnestus selline materjal eelistatult taaskasutuspoodidest leida. Materjalide varumine on lisatasu eest. Tema aitab leida sobiva materjalilahenduse enne ümberdisaini algust (kuupäevad töötubadel)

4️⃣ Ümberdisaini idee ja tööprotsess
Kirjelda, kuidas rõivaid soovid muuta: lõikamine, õmblemine, värvimine, tikkimine, aplikatsioonid, kombineerimine jms. 
Lisa joonis või visand ning kirjeldus, millist komplekti, millistest materjalidest ja tehnikas soovid luua.

5️⃣ Tekkinud küsimused
Lisa projekti lõppu kõik küsimused, mis töö protsessi käigus tekkisid. Siis saab (koolitaja nimi) sobivad vahendid ja tööjuhendid selleks leida/koostada või pakkuda alternatiive, et 2 praktikapäeva jooksul antud projekti lõpetada. 
Näiteks: Kuidas ühendada kahte erinevat kangast? Kuidas teksariiet värvida? Kuidas lisada aplikatsioone? Kuidas teha narmaid teksariide äärde? Kuidas krookida riiet? Kuidas teha lõhikut? Kuidas teha püksid kitsamaks või laiemaks? Kuidas lisad kandid varrukale? Kuidas õmmelda siilud varrukale? Kuidas peita seda plekki? Kuidas õmmelda lisatriip seljale? Kuidas õmmelda nööpi? jms

6️⃣ Lõplik tulemus
Pärast valmimist kirjelda lõpptulemust ja kaalu rõivad uuesti.
Lisa iga tekstiiliesemest fotod (enne ja pärast, eest ja tagant poolt).
Märgi ära lisatud materjalide kogus ja päritolu (info peaks olema tootesiltidel iga rõivaeseme sees, või uut kangast ostes hinnasildil kirjeldusena)
5. Projekti esitamise vormi näidis
ÕPILASE NIMI:
PROJEKTI PEALKIRI:
VALITUD RÕIVAD SH kaal, materjal, varumise koht, puuduvad materjalid disainimiseks
	Eseme nimetus, värv, õmbluste niidi värv
	Materjal+materjali %
	Tekstiileseme algkaal (g)
	Lisadetailid, mida plaanid sellele lisada olemas
	Lisadetailid, mis veel puudu
	Lõplik tekstiilieseme kaal peale valmimist (g)
	Varumise koht nt Uuskasutuskeskus, kodu, vanaema, Humana, sober andis jms

	
	
	
	
	
	
	

	
	
	
	
	
	
	

	
	
	
	
	
	
	Lisa vajadusel ridu



· Pildid olemasolevatest tekstiiliesemetest eest ja tagant:
· Puuduvad lisamaterjalid: (kirjelda neid, sh koguseid pikkust ja laiust)
· Joonis või visuaal kavandist: (lisada visand või foto visandist)
· Ümberdisanimise kirjeldus ja tööprotsess: (lühitekst, kuidas rõivad ümber disainitakse)
· Tekkinud küsimused, mis võivad tekkida selle loomeprotsessi käigus: (loetelu)
· Valmis  tulemuse kirjeldus: (pildid ja lühikirjeldus, mis tulemuseks on) 
Meelespea
- Loo komplekt, mida kannaksid ka päriselt.
- Vähem uut, rohkem ümberdisainimist.
- Väikesed defektid võivad saada loovaks lahenduseks.
- Ole aus – kui kasutasid uut materjali, märgi see ära.
📅 Tööde esitamise tähtaeg: (kuupäev)
📧 Kui mõnda vajalikku materjali ei leia, kirjuta: (e-maili aadress) soovitud materjali kirjeldus ja kogus pikkus, laius, materjal.

Kursuse juhendmaterjal on valminud Kuusalu Keskkooli rohetehnoloogia teadlikkuse suurendamise projekti "Saame kliimateadlikumaks ja tutvume rohetehnoloogiaga läbi jäätmeringluse, taastuvenergeetika ja loodustunnetuse parandamise" raames (2025-2026), mida on toetanud Eesti riik.

